Դեռ 2006թ. «Յունիֆիշ» ընկերությունը մասնակցել էր Իտալիայում անցկացված միջազգային կոնֆերանսին‎‎ և էկոլոգիապես մաքուր արտադրանքի ցուցահանդեսին՝ ինչի շնորհիվ կարճ ժամանակահատվածում ձեռք բերել հայկական իշխանի սպառողների ստվար բանակ նաև արտերկրում: 2009-ին իշխանի արտադրությունը գերազանցել է 230 տոննան: Արտադրական տարածքների ընդլայնման և նոր տեխնոլոգիաների ինտենսիվ ներդրման շնորհիվ արդեն 2010 թ-ին թողարկվող ապրանքային ձկան քանակը հասցվեց տարեկան մինչև 350-400 տոննայի: Ընկերությունն իրականացնում է ոչ միայն իշխանի տեսակների՝ ոսկեգույն, ծիածանափայլ, գեղարքունյաց, այլև բավական թանկարժեք համարվող այլ ձկների՝ թառափի, կարմրախայտի, անգամ ճապոնական կարպ-կոյի ապրանքային բուծում: Արդյունքները գոհացուցիչ են: